Skatte-ABC ble første gang utgitt i 2017 og er en etterfølger av den tidligere Lignings-ABC, også kjent som «saksbehandler-bibelen». Lignings-ABC ble første gang utgitt i 1979, under slagordet «En regel for hånden – er bedre enn ti i bokhyllen». Formålet er å lette arbeidet for saksbehandlerne og å sikre ensartet praksis. Skatte-ABC er en ofte brukt kilde i Høyesteretts skattesaker da den gir dokumentasjon for ligningspraksis. Boka gir veiledning i å løse skattemessige problemstillinger. Det gis anvisning på løsninger av kompliserte og enkle skatterettslige spørsmål.